Keskustelu:Viron sosialistinen neuvostotasavalta

message: Virallinen nimi on tässä http://www.finlex.fi/fi/sopimukset/sopsteksti/1990/19900035 143.51.236.160 28. toukokuuta 2008 kello 13.58 (UTC)
Onko jokin erityinen syy käyttää nimitystä Eesti? Suomenkieliset tietosanakirjat käyttävät normaalisti nimitystä Viro. --SM 4. toukokuuta 2006 kello 20.10 (UTC)
replies: text: Ei ole. Tällaiset nimet ovat jäänne ajoilta, jolloin Viro- ja Eesti-sanan valinnan kuviteltiin olevan puhujan poliittinen kannanotto. --Hippophaë 4. toukokuuta 2006 kello 21.26 (UTC)
replies: text: :Esim. Suomi on tehnyt valtiosopimuksen, jossa erikseen mainitaan "Eestin sosialistinen neuvostotasavalta". Uskoisin sen olevan virallinen nimitys neuvostotasavallalle. Esim. Compulinen tietosanakirjanomainen tuote mainitsee "Vuoden 1940 heinäkuun 21. päivänä Virosta tuli Eestin Sosialistinen Neuvostotasavalta, kunnes Viro saavutti uudelleen itsenäisyytensä vuonna 1991." --Mikko Paananen 5. toukokuuta 2006 kello 14.10 (UTC)
replies: text: ::Ainakin neuvostokauden loppuaikoina 1980- ja 1990-luvuilla käytettiin nimitystä Viron sosialistinen neuvostotasavalta. Esim. Mitä Missä Milloin 1991 (s. 59) kirjoittaa: "8.5.[1990] Viron sosialistisen neuvostotasavallan nimi muutettiin Viron tasavallaksi." Mitä Missä Milloin 1990 (s. 133, kirjoittajana historian professori Seppo Zetterberg): "Viron sosialistisessa neuvostotasavallassa toteutettiin toisen maailmansodan jälkeen rajuja yhteiskunnallisia muutoksia." --Hippophaë 5. toukokuuta 2006 kello 20.54 (UTC)
replies: text: :::Myös 1970-luvulta peräisin oleva Fokus-tietosanakirja käyttää nimitystä Viron sosialistinen neuvostotasavalta. --SM 5. toukokuuta 2006 kello 20.57 (UTC)
replies: text: ::::Kaikki näkemäni suomenkielinen neuvostokirjallisuus taas on käyttänyt nimitystä Eestin sosialistinen neuvostotasavalta. Koska myös valtiosopimus käyttää ko. nimeä, on perusteltua katsoa sen olevan näistä kahdesta virallisempi, vaikkakin myös toista käytetään toki laajasti epävirallisissa yhteyksissä. -Les 20. tammikuuta 2007 kello 17.09 (UTC)

text: Suomenkielinen ja suomen kielen sääntöjä noudattava kirjoitustapa on Eestin sosialistinen neuvostotasavalta. Eestiläiset lähteet käyttivät siitä venäjänkielisen kirjoitustavan mukaan myös nimitystä Eestin Sosialistinen Neuvostotasavalta. http://www.finlex.fi/fi/sopimukset/sopsteksti/1990/19900035 85.214.72.36 12. toukokuuta 2007 kello 11.24 (UTC)
replies: text: :Jostakin syystä joku käyttäjä on katsonut oikeudekseen siirtää artikkelin uudelle nimelle vastoin keskustelusivulla käytyä keskustelua ja ilman minkäänlaisia perusteluja. Kaiken lisäksi tämä on tehty niin taitavasti ettei siirto oikealle nimelle onnistu. Hieno homma, juuri tällaista toimintaa Wikipedia kaipaa. --SM 22. kesäkuuta 2008 kello 22.19 (UTC)

text: Harva kai käyttää näitä pitkiä virallisia nimityksiä. Millä nimityksellä maata esimerkiksi puhekielessä kutsuttiin, jos haluttiin kuitenkin samalla tuoda esiin neuvostomiehitys? Neuvosto-Eesti -nimitys on minulle tuttu. Tuohirulla 17. marraskuuta 2008 kello 11.42 (EET)
replies: text: : Nimitystä Neuvosto-Eesti käytettiin. Itse asiassa se oli todellakin Eestin sosialistinen neuvostotasavalta, koska tällä haluttiin tehdä eroa aiemmin edeltäneeseen "porvarilliseen" Viroon. Heimosoturit ja muut heimoaatteen henkilöthän kutsuivat Viroa Eestiksi 1920-30-luvuilla, mutta Eestin SNT:n myötä Eesti-nimitys muuttui vasemmistolaiseksi. No tämähän suurin osa tietäneekin. Kyse ei todellakaan ollut Viron sosialistisesta tasavallasta, vaan Eestin sosialistisesta tasavallasta. Toisaalta 1950-luvun koulukartastoissa lukee "Viron SNT", mutta tosiaan kyse ei ole mistään itsestään selvästä asiasta. Mielestäni Eestin SNT on kuitenkin parempi, koska se tekee eron oikeaan Viroon.--Smörre 19. joulukuuta 2008 kello 00.39 (EET)
replies: text: ::Käytettiin puhekielessä. Virallinen suomenkielinen nimi oli aina Viron ... -- Petri Krohn 19. joulukuuta 2008 kello 13.25 (EET)
En tiedä, mistä on peräisin väittämä, että virolaisten toivomuksesta alettiin Eestin sijasta taas käyttää sanaa Viro. Päinvastoin, Viron presidentti Lennart Meri sanoi jossain vaiheessa, että Eesti-sanan käyttäminen olisi oikeampi vaihtoehto, mutta silloin jostain virastosta vastattiin, että historiallisista syistä Viron virallinen nimi on suomeksi kuitenkin Viro eikä sitä ole syytä muuttaa (kuten myöskään Ruotsia ei sanota Sverigeksi tai Saksaa Deutschlandiksi). Kommentin jätti 217.30.178.171 (keskustelu) 
Jos kerran virallinen nimi oli Eestin sosialistinen neuvostotasavalta, miksi siirto sille nimelle on estetty. Käsketään katsoa täältä: http://www.finlex.fi/fi/sopimukset/sopsteksti/1990/19900035/19900035_2, mutta siellähän on nimenomaan Eestin sosialistinen neuvostotasavalta.--Vesahjr 2. heinäkuuta 2011 kello 02.06 (EEST)
Niin ja tämä myös http://www.kotikielenseura.fi/virittaja/hakemistot/sanat/suomi_e.html --Vesahjr 2. heinäkuuta 2011 kello 02.10 (EEST)

text: Jos tällä keskustelusivulla päästään yhteisymmärrykseen siitä, mikä nimen pitäisi olla, niin kertokaa sitten mille nimelle artikkeli pitäisi siirtää. Artikkeli siirrettiin vuonna 2006 nimeltä Eestin sosialistinen neuvostotasavalta tälle nykyiselle nimelle. Siirto takaisin vaatii uo-sivun teknisen poiston, koska sille on kertynyt muokkaushistoriaa. --Alcedoatthis 2. heinäkuuta 2011 kello 02.35 (EEST)
replies: text: :Kyllä minusta suomenkielinen nimi on Eestin sosialistinen neuvostotasavalta, koska sitä nimeä silloinen hallinto käytti virallisissa yhteyksissä. --Vesahjr 2. heinäkuuta 2011 kello 14.47 (EEST)
Suomeksi on Viro, poliittisista heilahteluista riippumatta. --Abc10 6. heinäkuuta 2011 kello 09.35 (EEST)

text: Kotus: "Viro on suomeksi Viro ja viroksi Eesti aivan kuten Ruotsi on suomeksi Ruotsi ja ruotsiksi Sverige." --Esamatti1 6. heinäkuuta 2011 kello 13.06 (EEST)
 Ei tehty: sivua ei siirretty Abc10:n ja Esamatin lausuntojen johdosta ja koska nykyiselle nimelle on ylläolevan keskustelun perusteella luotettavia lähteitä (Mitä missä milloin, Fokus). --Alcedoatthis 11. heinäkuuta 2011 kello 14.28 (EEST)
thread_title: Virallinen nimi

message: Paanasen kommentti on hyvä, en tiedä ETYK-sopimuksen de facto vaikutuksista tarpeeksi kyetäkseni asiasta sanomaan mitään järkevää.  Nykyisen tekstin kanssa samansisältöinen väite löytyy myös vironkielisestä Wikipediasta (de jure) ja englanniksikin asiasta on useammassa artikkelissa (:en:Estonian SSR ja :en:Stimson Doctrine).  Poliittisen historian asiantuntijaa siis kaivattaisiin. --Lendu 5. toukokuuta 2006 kello 14.24 (UTC)
replies: text: Tunnustamatta jättämisestä löytyy puheenvuoro vaikkapa täältä, jossa todetaan: "Whereas the United States was steadfast in its policy of not recognizing the illegal Soviet annexation of Estonia, Latvia, and Lithuania;" Kysessä siis Yhdysvaltain kongressissa käsittelyssä ollut vaatimus, että  Venäjän federaation pitäisi Neuvostoliiton perillisenä pyytää anteeksi Baltian maiden laitonta miehitystä. --Ekeb 5. toukokuuta 2006 kello 14.46 (UTC)
replies: text: :Tunnustamisasiaa arvioitaessa ei mitään vuoden 1991 jälkeisiä lähteitä voi pitää luotettavina. -- Petri Krohn 19. joulukuuta 2008 kello 13.21 (EET)
thread_title: Tunnustamisesta ja tunnustamatta jättämisestä

message: Artikkelissa on selvästi väärää tietoa. Ensimmäinen Helsingin ja Tallinnan väliseen matkustajaliikenteeseen sijoitettu laiva oli ss Vanamuine eli Väinämöinen. Olen itse matkustanut sillä ja kokenut puupalikkajärjestemän Tallinnan satamassa. Tallinnan matkailun suosio yllätti ja Vanamuinen lisäksi liikenteeseen tuli ainakin kesäksi 1966 ss Silja joka liikennöi Helsingistä Tallinnaan torstaisin lähtien Helsingistä klo 11.30 ja palasi Tallinnasta perjantaisin klo 18.30 saapuen Helsinkiin klo 21.30. Vanamuine puolestaan liikennöi päivittäin
Helsingistä klo 10.00 ja Tallinnasta klo 20.00 saapuen Helsinkiin klo 23.00
Muistaakseni liikenne aloitetiin vain kolmella viikottaisella laivavuorolla kesällä vuonna 1964 tai 1965. Vanamuinen ja Georg Otsin välissä taisi olla vielä joku toinen Estonian Steamship Companyn matkustaja-alus tai sitten se korvasi Vanamuinen vuoroja aluksen ollessa telakalla tai muualla poissa liikenteestä. Taisi olla Baltic Steamship Company´lta lainattu ss Baltica.
Tallinnan matkoilla yövyttiin laivassa. Tallinnan ainut turistien majoittamiseen kelvollinen hotelli Tallinn oli varattu pääsääntöisesti puoluevirkailijoiden ja nauvostokansalaisten käyttöön. Kommentin jätti 88.114.201.53 (keskustelu – muokkaukset).
thread_title: ms Georg Ots

message: Artikkelissa on selkeä virhe liittyen Viron itsenäisyyspäivään, sillä ei ole mitään tekemistä Toisen maailmansodan kanssa (artikkelissa sanotaan että: "Tuolloin saksalaisten hyökkäyksen paineessa neuvostovenäläiset joukot olivat vetäytyneet Tallinnasta ja Viro ehti päivän ajan nauttia itsenäisyydestään ennen kuin saksalainen miehitysvalta kielsi sen"). 24. helmikuuta 1918 julkaistiin Viron Tasavallan itsenäisyysjulistus pääkaupungissa Tallinnassa ja sen takia se on virallinen itsenäisyyspäivä (oikeasti itsenäisyysjulistus julkaistiin ensimmäisen kerran jo päivää aikaisemmin Pärnussa). 
Mitä siihen artikkelissa tarkoitettuun "yhden päivän itsenäisyyteen" tulee, niin se tapahtui 28. elokuuta 1941 eikä se ole edes merkkipäivä Virossa. Kommentin jätti 217.30.178.171 (keskustelu – muokkaukset)
thread_title:  Viron itsenäisyyspäivä 

message: Artikkelissa Viro kerrotaan että: "Varsinaisesti neuvostojärjestelmä vakiinnutettiin toisen maailmansodan jälkeen 1940-luvun lopulla. Kymmeniä tuhansia virolaisia karkotettiin Siperiaan, ja maatilat muutettiin kollektiiveiksi." Näin se minunkin muistaakseni tapahtui eli tässä artikkelissa taidetaan virheellisesti sijoittaa nuo tapahtumat jo vuosiin 
1940-1941.--Vesahjr 11. syyskuuta 2011 kello 01.36 (EEST)
replies: text: Myös artikkelissa Nikolai Karotamm kerrotaan maatilojen kollektivisoinnin alkaneen vasta 1949.--Vesahjr 11. syyskuuta 2011 kello 22.20 (EEST)
thread_title: Neuvostoliittolaistaminen

message: Ylempänä keskustelussa on kaivettu esiin yksi valtiosopimus , jossa esiintyy Eestin sosialistinen neuvostotasavalta. Artikkeliin on kuitenkin kirjattu huomattavasti voimakkaampi väite: "1940–1991 neuvostotasavallan nimi oli Suomen ja Neuvostoliiton välisissä valtiosopimuksissa virallisesti Eestin sosialistinen neuvostotasavalta". Mitään lähdettä tälle ei ole merkitty. Perustuuko yleisväite yli 50 vuoden valtiosopimuksista kenties yhteen esimerkkiin? – Vastoin artikkelin väitettä on ainakin tässä  sopimuksessa Viron SNT. --Jmk (keskustelu) 21. tammikuuta 2013 kello 21.28 (EET)
replies: text: Kas kas. Reippaasti yleistävä valtiosopimustarina on näköjään AA-tuotantoa vuodelta 2008: . No Wikipediassahan virheet korjataan nopeasti. --Jmk (keskustelu) 21. tammikuuta 2013 kello 21.37 (EET)
replies: text: :Poistin osion kokonaan. Aika turha ja artikkeli tulee toimeen ilmankin. Gopase+f (keskustelu) 21. tammikuuta 2013 kello 22.07 (EET)
thread_title:  Valtiosopimukset